21. 12. 87 Επίσημη Εφημερίδα των Ευρωπαϊκών Κοινοτήτων Αριθ. C 343/31 
Τροποποίηση πρότασης οδηγίας του Συμβουλίου που αφορά την προσέγγιση των νομοθεσιών των 
κρατών μελών σχετικά με την ασφάλεια των παιχνιδιών 
COM(87) 467 τελικό 
(Υποβληθείσα από την Επιτροπή στο Συμβούλιο στις 6 Οκτωβρίου 1987, δυνάμει του άρθρου 149 
παράγραφος 3 της συνθήκης ΕΟΚ) 
(87/C 343/02) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 100 Α, 
την πρόταση της Επιτροπής ('), 
σε συνεργασία με το Ευρωπαϊκό Κοινοβούλιο, 
έχοντας υπόψη τη γνώμη της Οικονομικής και Κοινωνικής 
Επιτροπής, 
Εκτιμώντας: 
ότι οι νομοθετικές, κανονιστικές, και διοικητικές διατάξεις 
που ισχύουν στα διάφορα κράτη μέλη σχετικά με τα χαρα­
κτηριστικά ασφάλειας των παιχνιδιών διαφέρουν όσον αφο­
ρά το περιεχόμενο και το πεδίο εφαρμογής τους· ότι οι 
διαφορές αυτές είναι δυνατό να δημιουργούν εμπόδια στις 
συναλλαγές και άνισες συνθήκες ανταγωνισμού στην εσωτε­
ρική αγορά, χωρίς να εξασφαλίζουν, ωστόσο, μέσα στην 
κοινή αγορά την αποτελεσματική προστασία του καταναλω­
τή, και ειδικότερα των παιδιών, από τους κινδύνους που 
προκύπτουν από τα προϊόντα αυτά· 
ότι τα εμπόδια αυτά, στα οποία προσκρούει η πραγματοποί­
ηση μιας εσωτερικής αγοράς όπου κυκλοφορούν μόνο τα 
αρκετά ασφαλή προϊόντα πρέπει να εξαλειφθούν και ότι, για 
το σκοπό αυτό, η διοχέτευση στην αγορά και η ελεύθερη 
κυκλοφορία παιχνιδιών πρέπει να υπόκεινται σε ομοιόμορ­
φους κανόνες βασιζόμενους στους στόχους της προστασίας 
της υγείας και της ασφάλειας του καταναλωτή, όπως καθο­
ρίζονται στα ψήφισμα του Συμβουλίου της 6ης Μαΐου 1986 
σχετικά με μια νέα ώθηση της πολιτικής για την προστασία 
των καταναλωτών 
ότι για να διευκολυνθεί η απόδειξη της τήρησης των βασικών 
απαιτήσεων, είναι απαραίτητο να υπάρξουν εναρμονισμένα 
πρότυπα σε ευρωπαϊκό επίπεδο σχετικά ιδίως με την κατα­
σκευή και τη σύνθεση των παιχνιδιών και ότι η τήρηση των 
προτύπων αυτών αποτελεί τεκμήριο τήρησης των βασικών 
απαιτήσεων ότι αυτά τα εναρμονισμένα σε ευρωπαϊκό 
επίπεδο πρότυπα καταρτίζονται από ιδιωτικούς οργανισμούς 
και πρέπει να διατηρούν τον χαρακτήρα των μη υποχρεωτι­
κών κειμένων ότι, προς το σκοπό αυτό, η ευρωπαϊκή 
επιτροπή τυποποίησης (CEN) και η ευρωπαϊκή επιτροπή 
ηλεκτροτεχνικής τυποποίησης CENELEC) αναγνωρίζονται 
ως οργανισμοί αρμόδιοι για την έκδοση των εναρμονισμένων 
προτύπων σύμφωνα με τους γενικούς προσανατολισμούς.για 
τη συνεργασία μεταξύ της Επιτροπής και των δύο αυτών οργανισμών που υπογράφηκαν στις 13 Νοεμβρίου 1984* ότι 
κατά την έννοια της παρούσας οδηγίας, το εναρμονισμένο 
πρότυπο είναι μια τεχνική προδιαγραφή (ευρωπαϊκό πρότυπο 
ή έγγραφο εναρμόνισης) που εκδίδεται από τον ένα ή τον 
άλλο από τους οργανισμούς αυτούς, ή και από τους δύο, μετά 
από εντολή της Επιτροπής σύμφωνα με τις διατάξεις της 
οδηγίας 83/189/ΕΟΚ του Συμβουλίου της 28ης Μαρτίου για 
την καθιέρωση μιας διαδικασίας πληροφόρησης στον τομέα 
των τεχνικών προτύπων και προδιαγραφών (2), καθώς και 
βάσει των γενικών προσανατολισμών 
ότι, σύμφωνα με το ψήφισμα του Συμβουλίου της 7ης Μαΐου 
1985 σχετικά με μια νέα προσέγγιση στο θέμα της τεχνικής 
εναρμόνισης και τυποποίησης (3), η εναρμόνιση που πρόκει­
ται να πραγματοποιηθεί πρέπει να συνίσταται στον καθορι­
σμό, για το σύνολο των παιχνιδιών, των βασικών απαιτήσεων 
ασφάλειας τις οποίες πρέπει να πληρούν προκειμένου να 
διατεθούν στο εμπόριο-
ότι, λόγω της έκτασης και της κινητικότητας της αγοράς του 
παιχνιδιού καθώς και της ποικιλίας των προϊόντων αυτών, το 
πεδίο εφαρμογής της παρούσας οδηγίας πρέπει να καθορίζε­
ται με βάση έναν αρκετά ευρύ ορισμό της έννοιας του 
παιχνιδιού- ότι πρέπει, εντούτοις, να διευκρινισθεί ότι ορι­
σμένα προϊόντα, είτε επειδή δεν προορίζονται πράγματι για 
παιδιά, είτε επειδή προϋποθέτουν επιτήρηση ή ειδικούς όρους 
χρησιμοποίησης, δεν πρέπει να θεωρούνται ως παιχνίδια 
κατά την έννοια της παρούσας οδηγίας-
ότι τα παιχνίδια που διοχετεύονται στην αγορά δεν πρέπει να 
θέτουν σε κίνδυνο την ασφάλεια ή/και την υγεία των χρηστών 
ή τρίτων ότι ο βαθμός ασφάλειας του παιχνιδιού πρέπει να 
καθορίζεται με κριτήριο την χρησιμοποίηση του προϊόντος 
ανάλογα με τον προορισμό του, αλλά, ταυτόχρονα, λαμβά­
νοντας υπόψη την απρόβλεπτη χρησιμοποίηση τους, δεδομέ­
νης της συνήθους συμπεριφοράς των παιδιών, τα οποία δεν 
διαθέτουν συνήθως τον μέσο βαθμό επιμέλειας που επιδει­
κνύουν οι ενήλικες χρήστες· 
ότι ο βαθμός ασφάλειας του παιχνιδιού πρέπει να εκτιμάται 
όταν διατίθεται στο εμπόριο, λαμβάνοντας όμως υπόψη και 
την ανάγκη να εξασφαλίζεται η διατήρηση αυτού του βαθμού 
ασφάλειας καθόλη τη διάρκεια τη προβλεπόμενης και κανο­
νικής χρησιμοποίησης του παιγνιδιού-
ότι η τήρηση των βασικών απαιτήσεων μπορεί να αποτελεί 
εγγύηση για την ασφάλεια και την υγεία των καταναλωτών 
ότι όλα τα παιχνίδια που διατίθενται στην αγορά πρέπει να 
ανταποκρίνονται στις εν λόγω απαιτήσεις και, στην περί­
πτωση αυτή, κανένα εμπόδιο δεν πρέπει να τίθεται στην 
κυκλοφορία τους-
ότι η τήρηση των βασικών απαιτήσεων μπορεί να θεωρηθεί 
δεδομένη όταν τα παιχνίδια συμφωνούν με τα εναρμονισμένα 
πρότυπα των οποίων τα στοιχεία αναφοράς έχουν δημοσιευ­
τεί στην Επίσημη Εφημερίδα των Ευρωπαϊκών Κοινοτήτων 
(') ΕΕ αριθ. C 282 της 8. 11. 1986, σ. 4. (2) ΕΕ αριθ. L 109 της 26. 4. 1983, σ. 8. 
(') ΕΕ αριθ. C 136 της 4. 6. 1985, σ. 1. 
Αριθ. C 343/32 Επίσημη Εφημερίδα των Ευρωπαϊκών Κοινοτήτων 21. 12. 87 
ότι μπορεί, επίσης, να θεωρηθεί ότι τα παιχνίδια ανταποκρί­
νονται στις βασικές απαιτήσεις όταν συμφωνούν με αντιπρο­
σωπευτικό δείγμα που έχει εγκριθεί από έναν οργανισμό 
ελέγχου* ότι η πιστότητα αυτή πρέπει να δηλώνεται με την 
επίθεση ενός ευρωπαϊκού σήματος· 
ότι πρέπει να καθοριστούν οι διαδικασίες πιστοποίησης για 
να προσδιοριστεί ο τρόπος με τον οποίο οι εθνικοί οργανισμοί 
ελέγχου πρέπει να προβαίνουν στην έγκριση των μοντέλων 
των παιχνιδιών που δεν συμφωνούν με τα πρότυπα, και στην 
έκδοση βεβαιώσεων για τον τύπο των παιχνιδιών αυτών 
καθώς και των παιχνιδιών που είναι σύμφωνα με τα πρότυπα 
και των οποίων αντιπροσωπευτικό δείγμα υποβλήθηκε στους 
εν λόγω οργανισμούς για έγκριση* 
ότι πρέπει να προβλέπεται κατάλληλη ενημέρωση των κρα­
τών μελών, της Επιτροπής και όλων των οργανισμών ελέγ­
χου, κατά τα διάφορα στάδια των διαδικασιών πιστοποίησης 
και ελέγχου· 
ότι τα κράτη μέλη πρέπει να ορίζουν τους οργανισμούς 
ελέγχου για την εφαρμογή του συστήματος που ισχύει για τα 
παιχνίδια· ότι πρέπει να εξασφαλίζεται κατάλληλη ενημέρω­
ση όσον αφορά τους εν λόγω οργανισμούς, και ότι όλοι αυτοί 
οι οργανισμοί πρέπει να πληρούν ορισμένα κριτήρια προκει­
μένου να τους δοθεί η σχετική έγκριση· 
ότι υπάρχει το ενδεχόμενο ορισμένα παιχνίδια να μην πλη­
ρούν τις βασικές απαιτήσεις ασφάλειας· ότι στην περίπτωση 
αυτή το κράτος που προβαίνει σ' αυτή τη διαπίστωση πρέπει 
να λαμβάνει όλα τα κατάλληλα μέτρα, ώστε να αποσύρει τα 
εν λόγω προϊόντα από την αγορά ή να απαγορεύει τη διάθεση 
τους στην αγορά· ότι η απόφαση αυτή πρέπει να είναι 
δικαιολογημένη και ότι, αν παρατηρείται κενό στα εναρμο­
νισμένα πρότυπα, πρέπει αυτά να διαγράφονται από τους 
καταλόγους που δημοσιεύει η Επιτροπή· 
ότι η Επιτροπή μεριμνά ώστε η κατάρτιση των εναρμονισμέ­
νων προτύπων σε όλους τους τομείς που καλύπτονται από τις 
βασικές απαιτήσεις του παραρτήματος II να περατωθεί σε 
προθεσμία που επιτρέπει στα κράτη μέλη να θεσπίσουν και να 
δημοσιεύσουν τις απαραίτητες διατάξεις πριν από τις 30 
Ιουνίου 1989· ότι, κατά συνέπεια, οι εθνικές διατάξεις που 
λαμβάνονται δυνάμει της παρούσας οδηγίας πρέπει να παρά­
γουν αποτέλεσμα την 1η Ιανουαρίου 1990· 
ότι πρέπει να προβλεφθούν τα κατάλληλα μέτρα που πρόκει­
ται να λαμβάνονται εναντίον εκείνου ο οποίος έχει επιθέσει 
αντικανονικά σήμα πιστότητας· 
ότι οι αρμόδιες αρχές των κρατών μελών πρέπει να ελέγχουν 
την ασφάλεια των παιχνιδιών που διατίθενται ήδη στην 
αγορά-
ότι για ορισμένες κατηγορίες ιδιαίτερα επικίνδυνων παιχνι­
διών ή παιχνιδιών που προορίζονται για πολύ μικρά παιδιά, 
πρέπει επίσης να αναγράφονται σχετικές προειδοποιήσεις ή 
ενδείξεις για τη λήψη προφυλάξεων κατά τη χρήση· 
ότι πρέπει να εξασφαλιστεί η τακτική ενημέρωση της Επι­
τροπής ως προς τις δραστηριότητες που ασκούνται στο 
πλαίσιο της παρούσας οδηγίας από τους οργανισμούς ελέγ­
χου· 
ότι οι ενδιαφερόμενοι προς τους οποίους απευθύνεται κάθε 
απόφαση που λαμβάνεται στο πλαίσιο της παρούσας οδηγίας 
πρέπει να γνωρίζουν τους λόγους που οδήγησαν στη λήψη της 
απόφασης αυτής καθώς και τις δυνατότητες προσφυγής που 
διαθέτουν ότι η συμβουλευτική επιστημονική επιτροπή για την αξιολό­
γηση της τοξικότητας και της οικοτοξικότητας των χημικών 
ενώσεων διατύπωσε γνώμη, όσον αφορά τα υγειονομικά όρια 
σε σχέση με τη βιοδιαθεσιμότητα για τα παιδιά των μεταλλι­
κών στοιχείων των παιχνιδιών, η οποία γνώμη έχει ληφθεί 
υπόψη, 
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: 
Άρθρο 1 
1. Η παρούσα οδηγία εφαρμόζεται στα παιχνίδια. Ως 
«παιχνίδι» νοείται κάθε προϊόν που έχει σχεδιαστεί ή είναι 
προφανές ότι προορίζεται να χρησιμοποιηθεί στο παιχνίδι 
από παιδιά ηλικίας μικρότερης των 14 ετών. 
2. Τα προϊόντα που απαριθμούνται στο παράρτημα 1 δεν 
θεωρούνται ως παιχνίδια κατά την έννοια της παρούσας 
οδηγίας. 
Άρθρο 2 
1. Τα παιχνίδια μπορούν να διατίθενται στην αγορά μόνον 
εφόσον δεν θέτουν σε κίνδυνο την ασφάλεια ή/και την υγεία 
αυτών που τα χρησιμοποιούν ή τρίτων, όταν χρησιμοποιού­
νται σύμφωνα με τον προορισμό τους ή με άλλο ανάλογο 
τρόπο, λαμβανομένης υπόψη της συνήθους συμπεριφοράς 
των παιδιών. 
2. Το παιχνίδι πρέπει να πληροί, στην κατάσταση στην 
οποία τίθεται στο εμπόριο και λαμβανομένης υπόψη της 
διάρκειας της προβλεπόμενης και κανονικής χρησιμοποίη­
σης του, τις προϋποθέσεις ασφάλειας και υγείας που θεσπί­
ζονται με την παρούσα οδηγία. 
3. Κατά την έννοια της παρούσας οδηγίας η έννοια «δια­
τίθενται στην αγορά» καλύπτει τόσο την πώληση όσο και την 
δωρεάν διανομή. 
Άρθρο 3 
Τα κράτη μέλη λαμβάνουν όλα τα κατάλληλα μέτρα ώστε τα 
παιχνίδια να μπορούν να διατίθενται στην αγορά μόνο 
εφόσον ανταποκρίνονται στις βασικές απαιτήσεις ασφάλει­
ας που παρατίθενται στο παράρτημα Π. 
Άρθρο 4 
Τα κράτη μέλη δεν μπορούν να εμποδίζουν τη διάθεση στην 
αγορά στο έδαφος τους των παιχνιδιών τα οποία ανταποκρί­
νονται στις διατάξεις της παρούσας οδηγίας. 
Άρθρο 5 
1. Τα κράτη μέλη θεωρούν ως σύμφωνα προς τις βασικές 
απαιτήσεις ασφάλειας που αναφέρονται στο άρθρο 3 τα 
παιχνίδια που φέρουν το σήμα ΕΚ το οποίο δηλώνει ότι 
ανταποκρίνονται προς τα σχετικά εθνικά πρότυπα που 
αποτελούν μεταφορά στο εθνικό κανονιστικό πλαίσιο των 
21. 12. 87 Επίσημη Εφημερίδα των Ευρωπαϊκών Κοινοτήτων Αριθ. C 343/33 
εναρμονισμένων προτύπων των οποίων τα στοιχεία αναφο­
ράς έχουν δημοσιευτεί στην Επίσημη Εφημερίδα των Ευρω­
παϊκών Κοινοτήτων. Τα κράτη μέλη δημοσιεύουν τα στοιχεία 
αναφοράς των εθνικών αυτών προτύπων. 
2. Τα κράτη μέλη θεωρούν ότι τα παιχνίδια, για τα οποία ο 
κατασκευαστής δεν έχει εφαρμόσει ή έχει εφαρμόσει εν μέρει 
τα πρότυπα που αναφέρονται στην παράγραφο 1 ή για τα 
οποία δεν υπάχουν τέτοια πρότυπα, συμφωνούν με τις 
βασικές απαιτήσεις που αναφέρονται στο άρθρο 3 εφόσον, 
μετά τη λήψη βεβαίωσης τύπου ΕΚ η πιστότητα τους προς 
το εγκεκριμένο πρότυπο βεβαιούται από την επίθεση του 
σήματος ΕΚ. 
Άρθρο 6 
1. Όταν ένα κράτος μέλος ή η Επιτροπή κρίνει ότι τα 
εναρμονισμένα πρότυπα που αναφέρονται στο άρθρο 5 
παράγραφος 1 δεν ικανοποιούν πλήρως τις βασικές απαιτή­
σεις που αναφέρονται στο άρθρο 3, η Επιτροπή ή το κράτος 
μέλος υποβάλει το θέμα στη μόνιμη επιτροπή που έχει 
συσταθεί με την οδηγία 83/189/ΕΟΚ, που εφεξής ονομάζεται 
«επιτροπή» εκθέτοντας τους λόγους. Η επιτροπή διατυπώνει 
τη γνώμη της επειγόντως. 
Αφού λάβει τη γνώμη της επιτροπής, η Επιτροπή γνωστοποιεί 
στα κράτη μέλη εάν τα σχετικά πρότυπα ή ένα τμήμα τους 
πρέπει να αποσυρθούν ή όχι από τις δημοσιεύσεις που 
αναφέρονται στο άρθρο 5 παράγραφος 1. 
2. Η επιτροπή ενημερώνει τον ενδιαφερόμενο ευρωπαϊκό 
οργανισμό τυποποίησης και, κατά περίπτωση, δίνει νέα 
εντολή για τυποποίηση. 
Άρθρο 7 
1. Όταν ένα κράτος μέλος διαπιστώνει ότι παιχνίδια που 
φέρουν το σήμα ΕΚ και χρησιμοποιούνται σύμφωνα με τον 
προορισμό τους ή σύμφωνα με την χρήση που αναφέρεται στο 
άρθρο 2, μπορεί να θέσουν σε κίνδυνο την ασφάλεια ή/και την 
υγεία των καταναλωτών ή/και τρίτων, λαμβάνει όλα τα 
απαραίτητα μέτρα για να αποσυρθούν τα εν λόγω προϊόντα 
από την αγορά και ν' απαγορευθεί ή να περιοριστεί η διάθεση 
τους στην αγορά. Το κράτος μέλος ενημερώνει αμέσως την 
Επιτροπή για τα μέτρα αυτά και παραθέτει τους λόγους που 
οδήγησαν στη λήψη της απόφασης αυτής, ειδικότερα δε η μη 
συμφωνία προς τα πρότυπα προκύπτει από: 
α) μη τήρηση των βασικών απαιτήσεων που αναφέρονται 
στα άρθρο 3, όταν το παιχνίδι δεν ανταποκρίνεται στα 
πρότυπα που αναφέρονται στο άρθρο 5 παράγραφος 1· 
β) λανθασμένη εφαρμογή των προτύπων που αναφέρονται 
στο άρθρο 5 παράγραφος 1· 
γ) κενό στα πρότυπα που αναφέρονται στο άρθρο 5 παρά­
γραφος 1. 
2. Η Επιτροπή αρχίζει διαβουλεύσεις με τα ενδιαφερόμενα 
μέρη το ταχύτερο δυνατό. Όταν, μετά τις διαβουλεύσεις αυτές, η Επιτροπή διαπιστώνει ότι δικαιολογείται η λήψη του 
μέτρου που αναφέρεται στο σημείο 1, πληροφορεί αμέσως το 
κράτος μέλος που ανέλαβε την πρωτοβουλία καθώς και τα 
άλλα κράτη μέλη. Όταν η απόφαση που αναφέρεται στην 
παράγραφο 1 δικαιολογείται από έλλειψη των προτύπων, η 
Επιτροπή, ύστερα από διαβουλεύσεις με τα ενδιαφερόμενα 
μέρη, συγκαλεί την επιτροπή σε προθεσμία δύο μηνών 
εφόσον το κράτος μέλος που έχει λάβει τα μέτρα επιθυμεί να 
τα διατηρήσει και κινεί τις διαδικασίες που αναφέρονται στο 
άρθρο 6. 
3. Όταν το μη σύμφωνο με τα πρότυπα παιχνίδι είναι 
εφοδιασμένο με τα σήμα ΕΚ, το αρμόδιο κράτος μέλος 
λαμβάνει τα κατάλληλα μέτρα εναντίον εκείνου που έχει 
επιθέσει το σήμα και πληροφορεί σχετικά την Επιτροπή και 
τα άλλα κράτη μέλη. 
4. Η Επιτροπή βεβαιώνεται ότι τα κράτη μέλη έχουν 
πληροφορηθεί την εξέλιξη και τα αποτελέσματα της διαδι­
κασίας αυτής. 
Άρθρο 8 
1. α) Πριν διατεθούν στην αγορά, τα παιχνίδια που κατα­
σκευάζονται σύμφωνα με τα εναρμονισμένα πρότυπα 
που αναφέρονται στο άρθρο 5 παράγραφος 1, πρέπει 
να φέρουν το σήμα ΕΚ που προβλέπεται στο άρθρο 11 
και με το οποίο ο κατασκευαστής ή ο εγκατεστημέ­
νος στην Κοινότητα εντολοδόχος του επιβεβαιώνει 
ότι τα παιχνίδια τηρούν τα εν λόγω πρότυπα. 
β) Ο κατασκευαστής ή ο εγκατεστημένος στην Κοινό­
τητα εντολοδόχος του πρέπει να τηρεί για ενδεχόμενο 
έλεγχο, τα ακόλουθα στοιχεία: 
— περιγραφή των μέσων (όπως χρησιμοποίηση πρω­
τοκόλλου εξέτασης, τεχνικού δελτίου, κλπ.) με τα 
οποία ο κατασκευαστής εξασφαλίζει συμμόρφω­
ση της παραγωγής με τα πρότυπα που αναφέρο­
νται στο άρθρο 5 παράγραφος 1 (κατά περίπτωση, 
βεβαίωση τύπου ΕΚ που εκδίδεται από εγκεκριμέ­
νο οργανισμό· αντίγραφα των εγγράφων που υπο­
βάλλει ο κατασκευαστής στον εγκεκριμένο οργα­
νισμό· περιγραφή των μέσων με τα οποία ο 
κατασκευαστής εξασφαλίζει ότι το εγκεκριμένο 
υπόδειγμα ανταποκρίνεται προς τα πρότυπα), 
— τις διευθύνσεις των χώρων κατασκευής και απο­
θήκευσης, 
— λεπτομερείς πληροφορίες σχετικά με την σχεδία­
ση και την κατασκευή. 
Όταν ούτε ο κατασκευαστής ούτε ο εντολοδόχος του 
δεν είναι εγκατεστημένοι στην Κοινότητα, η υποχρέ­
ωση για την τήρηση των στοιχείων βαρύνει κάθε 
πρόσωπο που διαθέτει αυτό το παιχνίδι στην κοινοτι­
κή αγορά. 
2. α) Τα παιχνίδια που δεν ανταποκρίνονται εν όλω ή εν 
μέρει προς τα πρότυπα που αναφέρονται στο άρθρο 5 
παράγραφος 1, πρέπει, πριν διατεθούν στην αγορά, 
να φέρουν το σήμα «ΕΚ» που προβλέπεται στο άρθρο 
Αριθ. C 343/34 Επίσημη Εφημερίδα των Ευρωπαϊκών Κοινοτήτων 21. 12. 87 
11 με το οποίο ο κατασκευαστής ή ο εγκατεστημένος 
στην Κοινότητα εντολοδόχος του επιβεβαιώνουν ότι 
το παιχνίδι αυτό ανταποκρίνεται προς το υπόδειγμα 
το οποίο έχει ελεγχθεί σύμφωνα με τις διαδικασίες 
που προβλέπονται στο άρθρο 10 και για το οποίο ο 
εγκεκριμένος οργανισμός, που αναφέρεται στο άρ­
θρο 9 δηλώνει ότι τηρεί τις βασικές απαιτήσεις που 
αναφέρονται στο άρθρο 3. 
β) Ο κατασκευαστής ή ο εγκατεστημένος στην Κοινό­
τητα εντολοδόχος του πρέπει να τηρεί για ενδεχόμενο 
έλεγχο, τα ακόλουθα στοιχεία: 
— λεπτομερή περιγραφή της κατασκευής, 
— περιγραφή των μέσων (όπως χρησιμοποίηση πρω­
τοκόλλου εξέτασης, τεχνικού δελτίου, κλπ.) με τα 
οποία ο κατασκευαστής εξασφαλίζει την πιστότη­
τα ως προς το εγκεκριμένο υπόδειγμα, 
— τις διευθύνσεις των χώρων κατασκευής και απο­
θήκευσης, 
— αντίγραφα των εγγράφων που ο κατασκευαστής 
έχει υποβάλει σύμφωνα με το άρθρο 10 παράγρα­
φος 2 σε έναν εγκεκριμένο οργανισμό, 
— το πιστοποιητικό δοκιμής του δείγματος ή επικυ­
ρωμένο αντίγραφο. 
Όταν ούτε ο κατασκευαστής ούτε ο εντολοδόχος του 
δεν είναι εγκατεστημένοι στην Κοινότητα, η υποχρέ­
ωση για την τήρηση των στοιχείων βαρύνει κάθε 
άτομο που διαθέτει το παιχνίδι αυτό στην κοινοτική 
αγορά. 
3. Σε περίπτωση μη τήρησης των υποχρεώσεων που προ­
βλέπονται στο άρθρο 8 παράγραφος 1 στοιχείο β) και παρά­
γραφος 2 στοιχείο β), το αρμόδιο κράτος μέλος λαμβάνει τα 
κατάλληλα μέτρα προκειμένου να τηρούνται οι υποχρεώσεις 
αυτές. 
Σε περίπτωση προφανούς μη τήρησης των υποχρεώσεων, το 
κράτος μέλος μπορεί ειδικότερα να απαιτεί από τον κατα­
σκευαστή ή τον εγκατεστημένο στην Κοινότητα εντολοδόχο 
του να πραγματοποιήσει, με δικές του δαπάνες και σε τακτή 
προθεσμία, δοκιμή από εγκεκριμένο οργανισμό για να επα­
ληθεύσει την πιστότητα ως προς τα εναρμονισμένα πρότυπα 
ή τις βασικές απαιτήσεις ασφάλειας. 
Αρθρο 9 
1. Τα ελάχιστα κριτήρια που πρέπει να τηρούνται, από τα 
κράτη μέλη για την έγκριση των οργανισμών που αναφέρο­
νται στο άρθρο 8 παράγραφος 2 και στο άρθρο 10 περιλαμβά­
νονται στο παράρτημα III. 
2. Κάθε κράτος μέλος γνωστοποιεί στην Επιτροπή τους 
εγκεκριμένους οργανισμούς που έχουν αναλάβει να διεξά­
γουν τον έλεγχο τύπου ΕΚ που αναφέρεται στο άρθρο 8 
παράγραφος 2 και στο άρθρο 10. Η Επιτροπή δημοσιεύει, 
προς ενημέρωση, στην Επίσημη Εφημερίδα των Ευρωπαϊκών 
Κοινοτήτων, τον κατάλογο αυτών των οργανισμών, καθώς 
και τον διακριτικό αριθμό που τους αποδίδει, αναλαμβάνει δε 
και την ενημέρωση του καταλόγου αυτού. 3. Το κράτος μέλος που έχει εγκρίνει έναν οργανισμό 
οφείλει να αφαιρεί την έγκριση εφόσον διαπιστώνει ότι ο 
οργανισμός αυτός δεν ικανοποιεί πλέον τα κριτήρια που 
απαριθμούνται στο παράρτημα III. Ενημερώνει αμέσως την 
Επιτροπή σχετικά. 
Άρθρο 10 
1. Ο έλεγχος τύπου ΕΚ είναι η διαδικασία με την οποία ο 
εγκεκριμένος οργανισμός διαπιστώνει και βεβαιώνει ότι το 
υπόδειγμα ενός παιχνιδιού ανταποκρίνεται στις σχετικές 
βασικές απαιτήσεις που ισχύουν γι' αυτό. 
2. Η αίτηση για έλεγχοι τύπου ΕΚ υποβάλλεται στον 
εγκεκριμένο οργανισμό από τον κατασκευαστή ή τον εγκα­
τεστημένο στην Κοινότητα εντολοδόχο του. 
Η αίτηση περιλαμβάνει: 
— περιγραφή του παιχνιδιού, 
— το όνομα και τη διεύθυνση του κατασκευαστή ή του 
εντολοδόχου του, καθώς και τον τόπο κατασκευής των 
παιχνιδιών, 
— λεπτομερείς ηληροφορίες σχετικά με τη σχεδίαση και την 
κατασκευή μαζί με το υπόδειγμα του παιχνιδιού του 
οποίου σχεδιάζεται η παραγωγή. 
3. Ο εγκεκριμένος οργανισμός προβαίνει στον έλεγχο 
τύπου ΕΚ σύμφωνα με τον τρόπο που περιγράφεται κατω­
τέρω: 
— εξετάζει τα έγγραφα που υποβάλλει ο αιτών και διαπισ­
τώνει κατά πόσον είναι εντάξει, 
—- επαληθεύει ότι τα παιχνίδια δεν θέτουν σε κίνδυνο 
την ασφάλεια ή/και την υγεία, όπως προβλέπεται στο 
άρθρο 2, 
— πραγματοποιεί τους απαραίτητους ελέγχους και δοκιμές, 
χρησιμοποιώντας όσο το δυνατόν περισσότερο τα εναρ­
μονισμένα πρότυπα, προκειμένου να επαληθεύσει ότι το 
υπόδειγμα πληροί τις βασικές απαιτήσεις, 
— ο οργανισμός μπορεί να ζητήσει και άλλα υποδείγματα 
του παιχνιδιού. 
4. Εάν το υπόδειγμα ανταποκρίνεται στις βασικές απαιτή­
σεις που αναφέρονται στο άρθρο 3, ο εγκεκριμένος οργανι­
σμός συντάσσει βεβαίωση τύπου ΕΚ η οποία κοινοποιείται 
στον αιτούντα. Στη βεβαίωση αυτή περιλαμβάνονται τα πορί­
σματα του ελέγχου, αναγράφονται οι τυχόν συναφείς προϋ­
ποθέσεις, και σημειώνονται οι περιγραφές και τα σχέδια του 
εγκεκριμένου παιχνιδιού. 
Η Επιτροπή, οι άλλοι εγκεκριμένοι οργανισμοί και τα άλλα 
κράτη μέλη μπορούν, ύστερα από σχετική αίτηση, να λαμ­
βάνουν αντίγραφο της βεβαίωσης και, μετά από αιτιολογη­
μένη αίτηση, αντίγραφο του τεχνικού φακέλου και των 
πρακτικών των ελέγχων και δοκιμών που έχουν πραγματο­
ποιηθεί. 
5. Ο εγκεκριμένος οργανισμός που αρνείται να χορηγήσει 
βεβαίωση τύπου ΕΚ ενημερώνει σχετικά το κράτος μέλος που 
τον έχει εγκρίνει και την Επιτροπή, αναφέροντας τους λόγους 
της άρνησης του. 
21. 12. 87 Επίσημη Εφημερίδα των Ευρωπαϊκών Κοινοτήτων Αριθ. C 343/35 
Άρθρο 11 παράγραφος 1 στοιχείο β) και παράγραφος 2, στοιχείο 
β), 
1. Το σήμα ΕΚ που αναφέρεται στα άρθρα 5, 7, και 8, το 
όνομα ή και την εταιρική επωνυμία ή/και το σήμα καθώς και 
τη διεύθυνση του κατασκευαστή ή του εντολοδόχου του ή του 
εισαγωγέα στην Κοινότητα πρέπει να τίθενται με τρόπο 
ευδιάκριτο, ευανάγνωστο και ανεξίτηλο είτε πάνω στο παι­
χνίδι είτε στη συσκευασία του. Για τα παιχνίδια μικρών 
διαστάσεων καθώς και για τα παιχνίδια που αποτελούνται 
από τμήματα μικρών διαστάσεων, οι ενδείξεις αυτές μπο­
ρούν να τίθενται, κατά τον ίδιο τρόπο, στη συσκευασία ή σε 
ετικέτα ή σε συνοδευτικό σημείωμα. Στην περίπτωση που οι 
εν λόγω ενδείξεις δεν αναγράφονται στο παιχνίδι, πρέπει να 
επισημαίνεται στον καταναλωτή ότι είναι σκόπιμο τα στοι­
χεία αυτά να φυλάσσονται. 
2. Το σήμα ΕΚ συνίσταται στο σύμβολο «Σ». 
3. Απαγορεύεται να τίθενται στα παιχνίδια σήματα ή 
ενδείξεις που ενδέχεται να δημιουργήσουν σύγχυση με το 
σήμα ΕΚ. 
4. Οι ενδείξεις που αναφέρονται στην παράγραφο 1 μπο­
ρούν να είναι συντετμημένες, εφόσον η σύντμηση αυτή 
καθιστά δυνατή την αναγνώριση του κατασκευαστή ή του 
εντολοδόχου του ή του εισαγωγέα στην Κοινότητα. 
5. Στο παράρτημα IV αναγράφονται οι προειδοποιήσεις 
και οι ενδείξεις για τα προφυλακτικά μέτρα κατά τη χρήση, οι 
οποίες πρέπει να δίδονται για ορισμένα παιχνίδια. Τα κράτη 
μέλη μπορούν να απαιτούν οι εν λόγω προειδοποιήσεις και 
ενδείξεις για τα προφυλακτικά μέτρα κατά τη χρήση καθώς 
και οι πληροφορίες που αναφέρονται στην παράγραφο 4 να 
συντάσσονται στην ή στις εθνικές τους γλώσσες όταν τα 
παιχνίδια διατίθενται στην αγορά. 
Αρθρο 12 
1. Τα κράτη μέλη λαμβάνουν τα αναγκαία μέτρα ώστε να 
πραγματοποιούνται δειγματοληπτικοί έλεγχοι των παιχνι­
διών που βρίσκονται στην αγορά τους προκειμένου να 
επαληθεύεται κατά πόσο ανταποκρίνονται στις διατάξεις της 
παρούσας οδηγίας. 
Η υπεύθυνη για τους ελέγχους αρχή: 
— έχει, μετά από σχετική αίτηση της, πρόσβαση στο χώρο 
κατασκευής και αποθήκευσης και στις πληροφορίες που 
αναφέρονται στο άρθρο Β παράγραφος β) και παράγρα­
φος 2 στοιχείο β), 
— μπορεί να ζητά από τον κατασκευαστή ή τον εντολοδόχο 
του ή τον υπεύθυνο για τη διάθεση στην αγορά που είναι 
εγκατεστημένος στην Κοινότητα να παράσχει μέσα σε 
τακτή προθεσμία που θα καθορίζεται από το κράτος 
μέλος, τις πληροφορίες που προβλέπονται στο άρθρο 8 — μπορεί να επιλέξει δείγμα και να το μεταφέρει αλλού 
προκειμένου να πραγματοποιήσει ελέγχους και δοκι­
μές. 
2. Κάθε τρία χρόνια, τα κράτη μέλη διαβιβάζουν στην 
Επιτροπή έκθεση για την εφαρμογή της παρούσας οδη­
γίας. 
3. Τα κράτη μέλη και η Επιτροπή λαμβάνουν τα αναγκαία 
μέτρα για να διασφαλίζεται ο εμπιστευτικός χαρακτήρας 
όσον αφορά τη γνωστοποίηση των αντιγράφων σχετικά με 
τον έλεγχο τύπου ΕΚ που αναφέρεται στο άρθρο 10 παρά­
γραφος 4. 
Άρθρο 13 
Τα κράτη μέλη ενημερώνουν τακτικά την Επιτροπή για τις 
ενέργειες στις οποίες προβαίνουν οι εγκεκριμένοι οργανισμοί 
στο πλαίσιο της παρούσας οδηγίας ώστε να δίδεται η 
δυνατότητα στην Επιτροπή να εξασφαλίζει τη σωστή και 
χωρίς διακρίσεις εφαρμογή των διαδικασιών ελέγχου. 
Άρθρο 14 
Κάθε απόφαση που λαμβάνεται κατ' εφαρμογή της παρούσας 
οδηγίας και η οποία επιδιώκει να περιορίσει τη διάθεση στην 
αγορά ενός παιχνιδιού πρέπει να αιτιολογείται επακριβώς. 
Γνωστοποιείται στον ενδιαφερόμενο το συντομότερο δυνατό, 
ο οποίος ενημερώνεται συγχρόνως για τις δυνατότητες προ­
σφυγής που υπάρχουν σύμφωνα με την ισχύουσα νομοθεσία 
του κράτους μέλους αυτού καθώς και τις προθεσμίες στις 
οποίες οι προσφυγές αυτές πρέπει να ασκηθούν. 
Άρθρο 15 
1. Τα κράτη μέλη θεσπίζουν και δημοσιεύουν, πριν τις 30 
Ιουνίου 1989, τις αναγκαίες διατάξεις για να συμμορφωθούν 
προς την παρούσα οδηγία. Ενημερώνουν δε αμέσως την 
Επιτροπή σχετικά. 
Τα κράτη μέλη εφαρμόζουν τις εν λόγω διατάξεις. 
2. Τα κράτη μέλη ανακοινώνουν στην Επιτροπή το κείμε­
νο των διατάξεων εσωτερικού δικαίου τις οποίες θεσπίζουν 
στον τομέα που διέπεται από την παρούσα οδηγία. 
Άρθρο 16 
Η παρούσα οδηγία απευθύνεται στα κράτη μέλη. 
Αριθ. C 343/36 Επίσημη Εφημερίδα των Ευρωπαϊκών Κοινοτήτων 21. 12. 87 
ΠΑΡΑΡΤΗΜΑ Ι 
ΠΡΟΪΟΝΤΑ ΠΟΥ ΔΕΝ ΘΕΩΡΟΥΝΤΑΙ ΩΣ ΠΑΙΧΝΙΔΙΑ ΚΑΤΑ ΤΗΝ ΕΝΝΟΙΑ ΤΗΣ ΠΑΡΟΥΣΑΣ ΟΔΗΓΙΑΣ 
(Άρθρο 1 παράγραφος 1) 
1. Χριστουγεννιάτικα διακοσμητικά παιχνίδια 
2. Ομοιώματα σε μίκρυνση, κατασκευασμένα υπό κλίμακα με λεπτομέρειες για ενήλικους συλλέκτες 
3. Εξοπλισμοί που προορίζονται για να χρησιμοποιηθούν συλλογικά σε γήπεδα αθλοπαιδιών 
4. Αθλητικοί εξοπλισμοί 
5. Ναυτικοί εξοπλισμοί για χρήση σε βαθιά ύδατα 
6. Διακοσμητικές κούκλες και κούκλες με τοπικές ενδυμασίες καθώς και άλλα παρόμοια αντικείμενα για 
συλλέκτες 
7. «Επαγγελματικά» παιχνίδια εγκατεστημένα σε δημόσιους χώρους (μεγάλα καταστήματα, σταθμοί, κλπ.) 
8. Παιχνίδια-γρίφοι συναρμολόγησης (puzzles) με περισσότερα από 500 κομμάτια ή χωρίς πρότυπο, που 
προορίζονται για τους ειδικούς 
9. Αεροβόλα όπλα 
10. Πυροτεχνήματα συμπεριλαμβανομένων των πυροκροτητών (') 
11. Σφενδόνες και εκτοξευτές λίθων 
12. Παιχνίδια εξακοντισμού μικρών βελών επί πίνακος 
13. Ηλεκτρικοί φούρνοι, σίδερα σιδερώματος ή άλλα λειτουργικά προϊόντα που τροφοδοτούνται από τάση άνω 
των 24 Volts 
14. Προϊόντα που περιλαμβάνουν θερμαντικά στοιχεία προοριζόμενα να χρησιμοποιηθούν υπό την επίβλεψη 
ενηλίκου σε παιδαγωγικά πλαίσια 
15. Οχήματα με κινητήρα καύσης 
16. Παιχνίδια με ατμομηχανή 
17. Ποδήλατα σχεδιασμένα για αθλητικούς σκοπούς ή για μετακινήσεις στο δημόσιο οδικό δίκτυο 
18. Παιχνίδια video συνδεόμενα σε καθοδική οθόνη, τροφοδοτούμενα από ονομαστική τάση ανώτερη των 
24 volts 
19. Πιπίλες για βρέφη 
20. Πιστές απομιμήσεις αληθινών πυροβόλων όπλων 
21. Ψεύτικα κοσμήματα για παιδιά. 
ΠΑΡΑΡΤΗΜΑ II 
ΒΑΣΙΚΕΣ ΑΠΑΙΤΗΣΕΙΣ ΑΣΦΑΛΕΙΑΣ ΓΙΑ ΤΑ ΠΑΙΧΝΙΔΙΑ 
Ι. Γενικές αρχές 
1. Σύμφωνα με τις απαιτήσεις ασφάλειας του άρθρου 2 της παρούσας οδηγίας, οι χρήστες παιχνιδιών καθώς και τα 
άλλα πρόσωπα πρέπει να προστατεύονται από τους κινδύνους βλάβης της υγείας ή τραυματισμού εφόσον τα 
παιχνίδια χρησιμοποιούνται σύμφωνα με τον προορισμό τους ή με άλλον ευλόγως αναμενόμενο τρόπο, 
λαμβανομένης υπόψη της συνήθους συμπεριφοράς των παιδιών. Πρόκειται για κινδύνους που: 
(') Με εξαίρεση τους πυροκροτητές που έχουν σχεδιαστεί ειδικά για τα πιστόλια «παιχνίδια» χωρίς να αποκλείονται αυστηρότερες 
διατάξεις ορισμένων κρατών μελών. 
21. 12. 87 Επίσημη Εφημερίδα των Ευρωπαϊκών Κοινοτήτων Αριθ. C 343/37 
α) οφείλονται στο σχεδιασμό, την κατασκευή και τη σύνθεση του παιχνιδιού· 
β) είναι συνυφασμένοι με τη χρήση του παιχνιδιού και δεν μπορούν να εξαλειφθούν τελείως με τροποποίηση της 
κατασκευής και της σύνθεσης του, χωρίς ταυτόχρονα να αλλοιώνεται η λειτουργία του ή να αφαιρούνται 
ουσιώδεις ιδιότητες του· 
2. α) Ο βαθμός κινδύνου, τον οποίο περικλείει η χρησιμοποίηση ενός παιχνιδιού, δεν πρέπει να είναι δυσανάλογος 
με την ικανότητα των χρηστών και, κατά περίπτωση, αυτών που τους επιβλέπουν να αντεπεξέλθουν σ' 
αυτόν. Αυτό ισχύει ιδίως για τα παιχνίδια τα οποία, λόγω της λειτουργίας, των διαστάσεων και των 
χαρακτηριστικών τους, προορίζονται για παιδιά κάτω των 36 μηνών 
β) για να τηρείται η αρχή αυτή, θα πρέπει να προσδιορίζεται κατά περίπτωση ένα ελάχιστο όριο ηλικίας για 
όσους χρησιμοποιούν τα παιχνίδια ή/και η ανάγκη να εξασφαλίζεται ότι θα χρησιμοποιηθούν μόνο με 
επίβλεψη από ενήλικα. 
3. Οι ετικέτες που τοποθετούνται στα παιχνίδια ή/και στη συσκευασία τους καθώς και οι οδηγίες χρήσεως που τα 
συνοδεύουν πρέπει να εφιστούν την προσοχή των χρηστών ή αυτών που τους επιβλέπουν, με αποτελεσματικό και 
πλήρη τρόπο στους κινδύνους που περικλείει η χρησιμοποίηση τους και τους τρόπους αποφυγής των κινδύνων 
αυτών. 
II. Συγκεκριμένοι κίνδυνοι 
1. Φυσικές και μηχανικές ιδιότητες 
α) Τα παιχνίδια και τα μέρη τους καθώς και, στην περίπτωση των συναρμολογημένων παιχνιδιών, τα 
στηρίγματα τους πρέπει να έχουν την απαιτούμενη μηχανική αντοχή και, ενδεχομένως, την απαιτούμενη 
ευστάθεια, ώστε να αντέχουν στην καταπόνηση που συνεπάγεται η χρήση τους, χωρίς να θραύονται ή να 
είναι δυνατόν να παραμορφώνονται με κίνδυνο να προκαλέσσουν τραυματισμό. 
β) Οι προσιτές ακμές, οι προεξοχές, σχοινιά, καλώδια και στηρίγματα των παιχνιδιών πρέπει να είναι 
σχεδιασμένα και κατασκευασμένα έτσι ώστε να μειώνουν όσο το δυνατό τον κίνδυνο τραυματισμού από 
την επαφή με αυτά. 
γ) Τα παιχνίδια πρέπει να είναι σχεδιασμένα και κατασκευασμένα έτσι ώστε να μειώνεται στο ελάχιστο ο 
κίνδυνος τραυματισμού που ενδέχεται να προκληθούν από την κίνηση ορισμένων μερών τους. 
δ) Τα παιχνίδια που προορίζονται οπωσδήποτε για παιδιά κάτω των 36 μηνών καθώς και τα στοιχεία τους και 
τα μέρη τους που είναι δυνατόν να αποσπασθούν πρέπει να έχουν τέτοιες διαστάσεις ώστε να είναι αδύνατη 
η κατάποση ή η εισπνοή τους. 
ε) Τα παιχνίδια και τα μέρη τους, καθώς και η συσκευασία στην οποία περιέχονται για τη λιανική πώληση δεν 
πρέπει να περικλείουν κανένα κίνδυνο στραγγαλισμού ή ασφυξίας. 
στ) Τα παιχνίδια που προορίζονται να χρησιμοποιθούν σε αβαθές νερό και είναι ικανά να φέρουν ή να 
μεταφέρουν το παιδί πάνω στο νερό πρέπει να είναι σχεδιασμένα και κατασκευασμένα έτσι ώστε να 
μειώνονται όσο το δυνατό, λαμβάνοντας υπόψη την συνιστώμενη χρήση των παιχνιδιών, οι κίνδυνοι 
απώλειας της πλευστότητας του παιχνιδιού και απώλειας της στήριξης που παρέχουν στο παιδί. 
ζ) Τα παιχνίδια μέσα στα οποία μπορεί κανείς να εισέλθει και τα οποία ως εκ τούτου αποτελούν κλειστό χώρο 
για τους εισελθόντες, πρέπει να διαθέτουν μία έξοδο που να μπορεί να ανοίγει εύκολα από το 
εσωτερικό. 
η) Τα παιχνίδια που παρέχουν στους χρήστες τους τη δυνατότητα κίνησης, πρέπει, στο μέτρο του δυνατού, να 
περιλαμβάνουν ένα σύστημα πέδησης προσαρμοσμένο στον τύπο του παιχνιδιού και ανάλογο με την 
κινητική ενέργεια που αναπτύσσει το εν λόγω παιχνίδι. Το σύστημα αυτό πρέπει να μπορεί να 
χρησιμοποιείται εύκολα από τον χρήστη, χωρίς κίνδυνο εκτίναξης ή τραυματισμού του ίδιου του χρήστη 
και των τρίτων προσώπων. 
θ) Η μορφή και η σύνθεση κατασκευής των εκτοξευόμενων σημάτων και η κινητική ενέργεια που μπορούν να 
αναπτύξουν κατά την εκτόξευση τους, από παιχνίδι σχεδιασμένο για το σκοπό αυτό, πρέπει να είναι τέτοια 
ώστε ο κίνδυνος τραυματισμού του χρήστη του παιχνιδιού ή των τρίτων προσώπων να μην είναι 
δυσανάλογος με τη φύση του παιχνιδιού. 
ι) Τα παιχνίδια που περιλαμβάνουν θερμαντικά στοιχεία πρέπει να είναι κατασκευασμένα έτσι ώστε να 
εξασφαλίζεται ότι: 
— η μέγιστη θερμοκρασία όλων των προσιτών επιφανειών δεν προκαλεί εγκαύματα σε περίπτωση επαφής 
με αυτά, 
— τα υγρά, οι ατμοί και τα αέρια που περιέχονται στα παιχνίδια δεν φθάνουν σε θερμοκρασίες ή πιέσεις 
τέτοιες ώστε η διαρροή τους, εκτός αν αυτό είναι απαραίτητο για την καλή λειτουργία του παιχνιδιού, να 
μπορεί να προκαλέσει εγκαύματα ή άλλους τραυματισμούς. 
2. Αναφλεξιμότητα 
α) Τα παιχνίδια δεν πρέπει να αποτελούν ένα επικίνδυνο εύφλεκτο στοιχείο στο περιβάλλον του παιδιού. Για 
το σκοπό αυτό, πρέπει να αποτελούνται από υλικά τα οποία: 
Αριθ. C 343/38 Επίσημη Εφημερίδα των Ευρωπαϊκών Κοινοτήτων 21. 12. 87 
1. είτε δεν καίγονται, όταν εκτεθούν απευθείας σε φλόγα, σε σπινθήρα ή σε οποιαδήποτε ενδεχόμενη εστία 
πυρκαγιάς, 
2. είτε δεν αναφλέγονται εύκολα (η φλόγα σβήνει μόλις απομακρυνθεί το αίτιο της ανάφλεξης), 
3. είτε, εφόσον αναφλέγουν, καίγονται αργά και παρουσιάζουν χαμηλή ταχύτητα διάδοσης της 
φλόγας, 
4. είτε έχουν υποστεί κατεργασία, όποια και να είναι η χημική σύσταση του παιχνιδιού, έτσι ώστε να 
επιβραδύνεται η διαδικασία της καύσης του. 
Τα καύσιμα αυτά υλικά δεν πρέπει να συνιστούν κίνδυνο διάδοσης της φωτιάς στα άλλα υλικά που έχουν 
χρησιμοποιηθεί για το εν λόγω παιχνίδι. 
β) Τα παιχνίδια τα οποία, για λόγους απαραίτητους για τη λειτουργία τους, περιέχουν επικίνδυνες ουσίες ή 
παρασκευάσματα, όπως ορίζονται στην οδηγία 67/548/ΕΟΚ (') του Συμβουλίου σχετικά με την ταξινό­
μηση των συσκευασιών και την επισήμανση επικινδύνων ουσιών, και ιδίως υλικά και εξοπλισμό για χημικά 
πειράματα, συναρμολόγηση μοντέλων, χύτευση πλαστικών ή κεραμικών υλών, επισμάλτωση, φωτογρα­
φία ή ανάλογες δραστηριότητες, δεν πρέπει να περιέχουν αυτούσιες ουσίες ή παρασκευάσματα που να 
μπορούν να καταστούν εύφλεκτα λόγω της εξάτμισης μη εύφλεκτων πτητικών συστατικών. 
γ) Τα παιχνίδια δεν πρέπει να είναι εκρηκτικά ή να περιέχουν στοιχεία ή ουσίες που ενδέχεται να εκραγούν, 
στην περίπτωση χρήσης ή μεταχείρισης που προβλέπεται στην παράγραφο 1 του άρθρου 2 της 
οδηγίας. 
δ) Τα παιχνίδια, και ιδίως τα χημικά παιχνίδια, δεν πρέπει να περιέχουν αυτούσιες ουσίες ή παρασκευά­
σματα: 
— τα οποία, όταν αναμειγνύονται, μπορεί να εκραγούν: 
— λόγω χημικής αντίδρασης ή θέρμανσης· 
— κατά την ανάμειξη με οξειδωτικές ουσίες, 
— τα οποία περιέχουν πτητικά συστατικά αναφλέξιμα στον αέρα, που ενδέχεται να σχηματίζουν εύφλεκτα 
ή εκρηκτικά μείγματα ατμού/αέρα. 
3. Χημικές ιδιότητες 
1) Τα παιχνίδια πρέπει να είναι σχεδιασμένα και κατασκευασμένα έτσι ώστε, σε περίπτωση χρήσης ή 
μεταχείρισης σύμφωνα με την παράγραφο 1 του άρθρου 2 της οδηγίας, να μην περικλείουν κίνδυνο βλάβης 
της υγείας ή τραυματισμού λόγω κατάποσης, εισπνοής ή επαφής με το δέρμα, τους βλεννογόνους ή τα 
μάτια. 
Σε κάθε περίπτωση, πρέπει να τηρούνται οι ενδειγμένες κοινοτικές ρυθμίσεις όσον αφορά ορισμένες 
κατηγορίες προϊόντων καθώς και όσον αφορά την απαγόρευση, τον περιορισμό της χρήσης ή την 
επισήμανση ορισμένων επικίνδυνων ουσιών και παρασκευασμάτων. 
2) Η βιοδιαθεσιμότητα, ιδίως, που οφείλεται στη χρησιμοποίηση των παιχνιδιών, δεν πρέπει, για την 
προστασία της υγείας των παιδιών, να υπερβαίνει, ως στόχος, την ημέρα: 
0,2 \xg για το αντιμόνιο, 
0,1 \ig για το αρσενικό, 
25,0 \ig για το βάριο, 
0,6 \ig για το κάδμιο, 
0,3 \ig για το χρώμιο, 
0,7 μΰ για το σίδηρο, 
0,5 μg για τον υδράργυρο, 
5,0 μg για το σελήνιο, 
ή άλλες τιμές που μπορεί να καθοριστούν για τις ουσίες αυτές ή για άλλες ουσίες από την κοινοτική 
νομοθεσία, βάσει θεμελιωμένων επιστημονικών στοιχείων. 
Με τον όρο βιοδιαθεσιμότητα των ουσιών αυτών νοείται η ποσότητα διαλυτής ουσίας που έχει σημαντική 
τοξικολογική βαρύτητα. 
3) Κατά γενικό κανόνα τα παιχνίδια δεν πρέπει να περιέχουν επικίνδυνες ουσίες ή παρασκευάσματα, του 
είδους αυτών που ορίζονται στην οδηγία 67/548/ΕΟΚ, που μπορούν να βλάψουν την υγεία των παιδιών κατά 
τη χρησιμοποίηση των παιχνιδιών. Παρόλα αυτά, εάν ένας περιορισμένος αριθμός ουσιών ή παρασκευα­
σμάτων είναι απαραίτητος για τη λειτουργία ορισμένων παιχνιδιών, ιδίως υλικά και εξοπλισμός για χημικά 
πειράματα, συναρμολόγηση μοντέλων, χύτευση πλαστικών ή κεραμικών υλικών, επισμάλτωση, φωτογρα­
φία ή ανάλογες δραστηριότητες, γίνονται δεκτές εφόσον τηρούν ένα ανώτατο όριο συγκέντρωσης το οποίο 
θα ορίζεται για κάθε ουσία ή παρασκεύασμα με εντολή την οποία προβλέπει η οδηγία 83/189/ΕΟΚ, με την 
(') ΕΕ αριθ. C 196 της 16. 8. 1967, σ. 1. 
21. 12. 87 Επίσημη Εφημερίδα των Ευρωπαϊκών Κοινοτήτων Αριθ. C 343/39 
προϋπόθεση ότι οι ουσίες και τα παρασκευάσματα αυτά πληρούν τους κοινοτικούς κανόνες ταξινόμησης 
ως προς την επισήμανση, με την επιφύλαξη των διατάξεων που θεσπίζονται στο σημείο 4 του παραρτήματος 
IV. 
4. Ηλεκτρικές ιδιότητες 
α) Τα ηλεκτρικά παιχνίδια δεν πρέπει να τροφοδοτούνται με ονομαστική τάση ανώτερη των 24 Volts και 
κανένα μέρος του παιχνιδιού δεν πρέπει να υπερβαίνει τα 24 Volts. 
β) Τα μέρη των παιχνιδιών, που βρίσκονται σε επαφή ή ενδέχεται να έρθουν σε επαφή με μία πηγή ηλεκτρικής 
ενέργειας ικανή να προκαλέσει ηλεκτροπληξία, καθώς και τα καλώδια ή οι άλλου είδους αγωγοί, μέσω των 
οποίων μεταφέρεται ο ηλεκτρισμός στα εν λόγω μέρη, πρέπει να είναι καλά μονωμένα και μηχανικά 
προστατευμένα, ώστε να προλαμβάνεται ο κίνδυνος ηλεκτροπληξίας. 
γ) Τα ηλεκτρικά παιχνίδια πρέπει να είναι σχεδιασμένα και κατασκευασμένα έτσι ώστε να εξασφαλίζεται ότι οι 
μέγιστες θερμοκρασίες όλων των προσιτών εξωτερικών επιφανειών τους δεν προκαλούν εγκαύματα σε 
περίπτωση επαφής με αυτά. 
5. Υγιεινή 
Τα παιχνίδια πρέπει να είναι σχεδιασμένα και κατασκευασμένα έτσι ώστε να ανταποκρίνονται στους όρους της 
υγιεινής και της καθαριότητας για να αποφεύγονται οι κίνδυνοι μολύνσεων και μετάδοσης ασθενειών. 
6. Ραδιενέργεια 
Τα παιχνίδια δεν πρέπει να περιέχουν ραδιενεργά στοιχεία ή ουσίες σε μορφές ή αναλογίες που είναι δυνατό να 
βλάψουν την υγεία ενός παιδιού. Εφαρμόζεται η οδηγία 80/836/Euratom. 
ΠΑΡΑΡΤΗΜΑ ΠΙ 
ΠΡΟΫΠΟΘΕΣΕΙΣ ΠΟΥ ΠΡΕΠΕΙ ΝΑ ΠΛΗΡΟΥΝΤΑΙ ΑΠΟ ΤΟΥΣ ΕΓΚΕΚΡΙΜΕΝΟΥΣ ΟΡΓΑΝΙΣΜΟΥΣ 
ΕΛΕΓΧΟΥ 
(Άρθρο 9 παράγραφος 2) 
Οι οργανισμοί που ορίζονται από τα κράτη μέλη πρέπει να πληρούν τις ακόλουθες ελάχιστες προϋποθέσεις: 
1. πρέπει να διαθέτουν το προσωπικό, τα μέσα και τον εξοπλισμό που κρίνονται απαραίτητα· 
2. το προσωπικό πρέπει να διαθέτει άριστη τεχνική κατάρτιση και επαγγελματική ακεραιότητα* 
3. όσον αφορά την εκτέλεση των δοκιμών, τη σύνταξη των εκθέσεων, την έκδοση των βεβαιώσεων και την 
πραγματοποίηση της επίβλεψης που προβλέπονται από την παρούσα οδηγία, τα στελέχη και το τεχνικό 
προσωπικό των εργαστηρίων πρέπει να είναι ανεξάρτητα από όλους τους κύκλους, τις ομάδες ή τα πρόσωπα που 
άπτονται άμεσα ή έμμεσα του τομέα του παιχνιδιού· 
4. το προσωπικό τους πρέπει να τηρεί το επαγγελματικό απόρρητο· 
5. πρέπει να είναι ασφαλισμένοι για αστική ευθύνη εκτός αν η ευθύνη αυτή καλύπτεται από το κράτος βάσει της 
εθνικής νομοθεσίας. 
Οι προϋποθέσεις που αναφέρονται στα σημεία 1 και 2 επαληθεύονται περιοδικά από τις αρμόδιες αρχές των κρατών 
μελών. 
ΠΑΡΑΡΤΗΜΑ IV 
ΠΡΟΕΙΔΟΠΟΙΗΣΗ ΚΑΙ ΕΝΔΕΙΞΕΙΣ ΓΙΑ ΠΡΟΦΥΛΑΞΕΙΣ ΚΑΤΑ ΤΗ ΧΡΗΣΗ 
(Άρθρο 11 παράγραφος 5) 
Τα παιχνίδια πρέπει να συνοδεύονται από ευανάγνωστες ενδείξεις, κατάλληλες για να μειώσουν τους κινδύνους που 
παρουσιάζει η χρήση τους, όπως καθορίζονται στις βασικές απαιτήσεις και συγκεκριμένα: 
Αριθ. C 343/40 Επίσημη Εφημερίδα των Ευρωπαϊκών Κοινοτήτων 21. 12. 87 
1. Παιχνίδια που δεν μπορούν να προορίζονται για παιδιά ηλικίας μικρότερης των 36 μηνών 
Τα παιχνίδια που είναι δυνατόν να είναι επικίνδυνα για τα παιδιά ηλικίας μικρότερης των 36 μηνών φέρουν είτε 
προειδοποίηση του τύπου «για παιδιά μεγαλύτερα των 36 μηνών» ή «για παιδιά μεγαλύτερα των 3 ετών», που 
συμπληρώνεται από σύντομη ένδειξη, η οποία μπορεί να προκύπτει από τις οδηγίες χρήσης, των ειδικών 
κινδύνων που αιτιολογούν αυτόν τον αποκλεισμό. 
Η διάταξη αυτή δεν εφαρμόζεται στα παιχνίδια που, λόγω της λειτουργίας τους, των διαστάσεων τους, των 
χαρακτηριστικών τους, των ιδιοτήτων τους ή άλλων προφανών στοιχείων τους, είναι φανερό ότι δεν μπορούν να 
προορίζονται για παιδιά μικρότερα των 36 μηνών. 
2. Τσουλήθρες, κρεμαστές κούνιες, κρίκοι, τραπέζια ακροβατών, σχοινιά και ανάλογα παιχνίδια που στήνονται σε 
εγκάρσιο δοκό 
Τα παιχνίδια αυτά συνοδεύονται από οδηγίες που εφιστούν την προσοχή στην ανάγκη πραγματοποίησης 
περιοδικών συντηρήσεων και ελέγχων των πιο σημαντικών τμημάτων τους (αναρτήσεις, συνδέσεις, στερέωση 
στο έδαφος, κλπ.) και που διευκρινίζουν ότι σε περίπτωση παράλειψης των ελέγχων αυτών, το παιχνίδι είναι 
δυνατό να παρουσιάσει κινδύνους πτώσης ή ανατροπής. 
Πρέπει, επίσης, να δίνονται οδηγίες σχετικά με το σωστό τρόπο συναρμολόγησης των παιχνιδιών αυτών, 
υποδεικνύοντας τα τμήματα που είναι δυνατό να παρουσιάσουν κινδύνους εάν η συναρμολόγηση δεν γίνει 
σωστά. 
3. Λειτουργικά παιχνίδια 
Τα λειτουργικά παιχνίδια ή η συσκευασία τους φέρουν την ένδειξη: «Προσοχή! να χρησιμοποιείται υπό την 
επιτήρηση ενηλίκων». 
Τα παιχνίδια αυτά συνοδεύονται, εξάλλου, από οδηγίες χρήσης που αναφέρουν τους τρόπους λειτουργίας καθώς 
και τις προφυλάξεις που πρέπει να λαμβάνει ο χρήστης τους με την ένδειξη ότι, σε περίπτωση που θα 
παραλείπεται η τήρηση αυτών των προφυλάξεων ο χρήστης θα εκτίθεται στους κινδύνους που ενέχει η συσκευή ή 
το προϊόν των οποίων το παιχνίδι αποτελεί ομοίωμα υπό σμίκρυνση ή απομίμηση, οι οποίοι πρέπει να 
προσδιορίζονται. Αναγράφεται, επίσης, η ένδειξη ότι το παιχνίδι πρέπει να φυλάσσεται μακριά από τα πολύ 
μικρά παιδιά. 
Ως λειτουργικά νοούνται τα παιχνίδια που πληρούν τις ίδιες λειτουργίες με ορισμένες συσκευές ή εγκαταστάσεις 
που προορίζονται για τους ενήλικες, και των οποίων τα παιχνίδια αυτά είναι συχνά ομοίωμα σε σμίκρυνση. 
4. Παιχνίδια που περιέχουν αυτούσιες επικίνδυνες ουσίες ή παρασκευάσματα· χημικά παιχνίδια 
α) Με την επιφύλαξη της εφαρμογής των διατάξεων που προβλέπονται από τις κοινοτικές οδηγίες σχετικά με 
την ταξινόμηση, τη συσκευασία και την επισήμανση των επικίνδυνων ουσιών και παρασκευασμάτων, 
πρέπει στις οδηγίες χρήσης των παιχνιδιών που περιέχουν αυτούσεις τις ουσίες ή τα παρασκευάσματα αυτά 
να αναγράφεται ότι οι ουσίες αυτές είναι επικίνδυνες καθώς και να σημειώνονται οι προφυλάξεις που πρέπει 
να λαμβάνονται από τους χρήστες, προκειμένου να αποφευχθούν οι σχετικοί κίνδυνοι που πρέπει να 
καθορίζονται με ακριβή τρόπο, ανάλογα με τον τύπο του παιχνιδιού. Πρέπει επίσης να αναγράφονται οι 
πρώτες βοήθειες που πρέπει να παρέχονται σε περίπτωση σοβαρών ατυχημάτων που οφείλονται στη 
χρησιμοποίηση αυτού του τύπου παιχνιδιών. Πρέπει επίσης να σημειώνεται ότι τα παιχνίδια αυτά πρέπει να 
φυλάσσονται μακριά από τα πολύ μικρά παιδιά. 
β) Εκτός από τις ενδείξεις που αναφέρονται στο στοιχείο α), τα χημικά παιχνίδια φέρουν στη συσκευασία και 
την ένδειξη: 
«Προσοχή! Αποκλειστικά για παιδιά μεγαλύτερα των (00) ετών ('). Να χρησιμοποιούνται υπό την επιτή­
ρηση ενηλίκων». 
Θεωρούνται κυρίως ως χημικά παιχνίδια: τα κουτιά για χημικά πειράματα, τα κουτιά για την έγκλειση 
αντικειμένων μέσα σε πλαστική ύλη, οι μικρογραφίες εργαστηρίων κεραμικής, σμάλτωσης, φωτογραφίας και 
ανάλογα παιχνίδια. 
5. Σανίδες με ροδάκια (skate board) και πατίνια για παιδιά 
Τα προϊόντα αυτά, αν παρουσιάζονται στην αγορά ως παιχνίδια, πρέπει να φέρουν την ένδειξη: 
«Προσοχή! Να χρησιμοποιείται με εξοπλισμό προστασίας». 
Εξάλλου, οι οδηγίες χρήσης πρέπει να υπενθυμίζουν ότι η χρήση του παιχνιδιού πρέπει να γίνεται με σύνεση, γιατί 
απαιτεί μεγάλη επιδεξιότητα, ώστε να αποφεύγονται ατυχήματα του χρήστη καθώς και τρίτων ατόμων που 
οφείλονται σε πτώσεις ή συγκρούσεις. Αναγράφονται, επίσης, ενδείξεις όσον αφορά τον προτεινόμενο 
εξοπλισμό προστασίας (κράνη, γάντια, επιγονατίδες, επιδέσεις αγκώνος κλπ.). 
6. Ναυτικά παιχνίδια 
Τα ναυτικά παιχνίδια που ορίζονται στο παράρτημα II, σημείο Ι, στ) φέρουν εγγραφή σύμφωνα με την εντολή της 
CEN για την προσαρμογή των προτύπων ΕΝ/71, τμήματα 1 και 2. 
(') Η ηλικία καθορίζεται από τον κατασκευαστή.